钦定古今图书集成/明伦汇编/闺媛典/第088卷 > 陈蕙贞
## 钦定古今图书集成/明伦汇编/闺媛典/第088卷 > 陈蕙贞

按《安庆府志》：“陈蕙贞，灊山太学生陈中美女也。许聘
王应宿。宿病，宿父母求娶，中美许之。时宿已病入膏
肓，贞毁容，日侍汤药。宿谓曰：‘我死，尔将奚从？贞曰：‘从
君地下耳。侍疾八阅月，见宿必不可起，先栉沐自缢。
姑觉，挽之。贞曰：‘吾曩已许之言，不可食也。挽之徒苦
我耳’。及夜半，仍自缢。后六日，而宿始殁，贞犹处女也’’。”
《直指》具题，奉诏建坊于县南市旌之。